પોલીસનું કહેવું છે કે તેમણે એમજી રોડ પર લાગેલાં 45 સીસીટીવી કેમેરાના ફુટેજની તપાસ કરતાં એક એવો વીડિયો હાથ લાગ્યો છે, જેના દ્વારા આ આખી શરમજનક ઘટનાની હકીકત બહાર આવી છે. આ વીડિયોમાં સાફ દેખાઇ રહ્યું છે કે, રહેઠાણ વિસ્તારમાં રાતે રસ્તા પર એકલી જતી યુવતીને કઇ રીતે બે છોકરાઓએ હેરાન કરી હતી. આ યુવતી પોતાના ઘરથી થોડે જ દૂર હતી, ત્યાર આ ઘટના બની હતી. બે છોકરાઓએ સ્કૂટર પર તેનો પીછો કર્યો હતો અને તક મળતાં તેની આગળ સ્કૂટર ઊભું રાખી એક છોકરાએ તેની સાથે અભદ્ર વ્યવહાર કર્યો હતો અને ત્યાર બાદ યુવતીને રસ્તા પર ફેંકીને ભાગી છૂટ્યા હતા. પૂર્વ બેંગ્લોરના કમ્મનહલ્લી રોડ પર સ્થિત મકાનના સીસીટીવી કેમેરમાં આ સમગ્ર ઘટના કેદ થઇ છે, જેની ફૂટેજ ઘર માલિક દ્વારા પોલીસ અને મીડિયાને મોકલવામાં આવી છે.